**ORAZLOŽENJE IZVRŠENJA POLUGODIŠNJEG FINANCIJSKOG PLANA ZA 2024.**

**PRORAČUNSKI KORISNIK: DJEČJI VRTIĆ „RADOST“ POREČ - PARENZO**

|  |  |  |  |  |
| --- | --- | --- | --- | --- |
| **DJEČJI VRTIĆ „RADOST“ POREČ - PARENZO** | | **PLAN ZA 2024.** | **IZVRŠENJE U 2024.** | **INDEKS** |
| **NAZIV PROGRAMA/AKTIVNOSTI/PROJEKTA** | |
| **RASHODI / IZDACI** | | 1 | 2 | 3=(2/1) |
| **Podglava 35298** | **DJEČJI VRTIĆ “RADOST”** | **4.042.841,00** | **1.892.535,00** | **46,81%** |
| **Program 1028** | **JAVNE POTREBE U PREDŠKOLSKOM ODGOJU** | **4.042.841,00** | **1.892.535,00** | **46,81%** |
| **Odjel 0101** | **DV RADOST – VRTIĆ I + II** | **1.787.343,00** | **853.054,16** | **47,73%** |
| **Aktivnost A100001** | **Odgojno i administrativno tehničko osoblje vrtića** | **1.448.943,00** | **766.589,94** | **52,91%** |
| **Aktivnost A100003** | **Sportski program djece u vrtiću** | **3.215,00** | **0,00** | **0,00%** |
| **Aktivnost A100004** | **Program predškole** | **7.659,00** | **4.431,58** | **57,86%** |
| **Aktivnost A100005** | **Program djece s teškoćama u razvoju** | **135.119,00** | **61.225,21** | **45,31%** |
| **Aktivnost A100038** | **Zavičajna nastava** | **1.000,00** | **0,00** | **0,00%** |
| **Kapitalni projekt K100001** | **Opremanje predškolske ustanove** | **49.307,00** | **5.980,47** | **12,13%** |
| **Kapitalni projekt K100002** | **Adaptacija i sanacija predškolske ustanove** | **142.100,00** | **14.826,96** | **10,43%** |
| **Odjel 0102** | **DV RADOST-VRTIĆ U BADERNI** | **213.916,00** | **99.637,34** | **46,58%** |
| **Aktivnost A100001** | **Odgojno i administrativno tehničko osoblje vrtića** | **197.356,00** | **98.291,09** | **49,80%** |
| **Aktivnost A100004** | **Program predškole** | **60,00** | **0,00** | **0,00%** |
| **Kapitalni projekt K100001** | **Opremanje predškolske ustanove** | **16.500,00** | **1.346,25** | **8,16%** |
| **Odjel 0103** | **DV RADOST-VRTIĆ U VIŽINADI** | **308.859,00** | **168.463,35** | **54,54%** |
| **Aktivnost A100001** | **Odgojno i administrativno tehničko osoblje vrtića** | **277.909,00** | **153.965,91** | **55,40%** |
| **Aktivnost A100004** | **Program predškole** | **255,00** | **0,00** | **0,00%** |
| **Aktivnost A100005** | **Program djece s teškoćama u razvoju** | **27.497,00** | **13.037,88** | **47,42%** |
| **Kapitalni projekt K100001** | **Opremanje predškolske ustanove** | **3.198,00** | **1.459,56** | **45,64%** |
| **Odjel 0104** | **DV RADOST-VRTIĆ U KAŠTELIRU** | **314.755,00** | **145.846,52** | **46,34%** |
| **Aktivnost A100001** | **Odgojno i administrativno tehničko osoblje vrtića** | **282.293,00** | **132.574,87** | **46,96%** |
| **Aktivnost A100004** | **Program predškole** | **297,00** | **0,00** | **0,00%** |
| **Aktivnost A100005** | **Program djece s teškoćama u razvoju** | **27.300,00** | **13.271,65** | **48,61%** |
| **Kapitalni projekt K100001** | **Opremanje predškolske ustanove** | **4.865,00** | **0,00** | **0,00%** |
| **Odjel 0105** | **DV RADOST-VRTIĆ U SV. LOVREČU** | **121.048,00** | **48.106,10** | **39,74%** |
| **Aktivnost A100001** | **Odgojno i administrativno tehničko osoblje vrtića** | **106.703,00** | **41.846,16** | **39,22%** |
| **Aktivnost A100004** | **Program predškole** | **127,00** | **0,00** | **0,00%** |
| **Aktivnost A100005** | **Program djece s teškoćama u razvoju** | **12.173,00** | **6.186,19** | **50,82%** |
| **Kapitalni projekt K100001** | **Opremanje predškolske ustanove** | **2.045,00** | **73,75** | **3,61%** |
| **Odjel 0107** | **DV RADOST- JASLICE U POREČU** | **389.328,00** | **199.661,88** | **51,28%** |
| **Aktivnost A100001** | **Odgojno i administrativno tehničko osoblje vrtića** | **379.921,00** | **196.512,64** | **51,72%** |
| **Kapitalni projekt K100001** | **Opremanje predškolske ustanove** | **3.180,00** | **631,24** | **19,85%** |
| **Kapitalni projekt**  **K100010** | **Adaptacija i sanacija predškolske ustanove jaslice** | **6.227,00** | **2.518,00** | **40,44%** |
| **Odjel 0115** | **DV RADOST-VRTIĆ U ŽBANDAJU** | **338.264,00** | **173.534,82** | **51,30%** |
| **Aktivnost A100001** | **Odgojno i administrativno tehničko osoblje vrtića** | **329.630,00** | **173.239,82** | **52,56%** |
| **Aktivnost A100004** | **Program predškole** | **170,00** | **0,00** | **0,00%** |
| **Kapitalni projekt K100001** | **Opremanje predškolske ustanove** | **8.464,00** | **295,00** | **3,49%** |
| **Odjel 0117** | **DV RADOST-VRTIĆ PINIA** | **521.538,00** | **204.230,83** | **39,16%** |
| **Aktivnost A100001** | **Odgojno i administrativno tehničko osoblje vrtića** | **511.538,00** | **201.229,76** | **39,34%** |
| **Kapitalni projekt K100001** | **Opremanje predškolske ustanove** | **10.000,00** | **3.001,07** | **30,01%** |

**ZAKONSKA OSNOVA ZA UVOĐENJE PROGRAMA:**

* Zakon o lokalnoj i područnoj (regionalnoj) samoupravi („Narodne novine“ broj 33/01, 60/01-vjerodostojno tumačenje, 129/05,109/07,125/08,36/09,150/11,144/12,19/13,137/15,123/17, 98/19,144/20),
* Zakon o predškolskom odgoju i obrazovanju („Narodne novine“ broj 10/97, 107/07 i 94/13, 98/19),
* Zakon o proračunu („Narodne novine“ broj 87/08, 136/12,15/15)
* Zakon o računovodstvu („Narodne novine“ broj 78/15, 134/15,120/16,116/18,42/20, 47/20)
* Zakon o javnoj nabavi („Narodne novine“ broj 120/16)
* Zakon o fiskalnoj odgovornosti („Narodne novine“ broj 111/18)
* Zakon o radu („Narodne novine“ broj 93/14,127/17, 98/19)
* Zakon o hrani („Narodne novine“ broj 81/13,14/14,30/15, 115/18),
* Zakon o zaštiti pučanstva od zaraznih bolesti („Narodne novine“ broj 79/07, 113/08, 43/09,130/17,114/18,47/20)
* Zakon o pravu na pristup informacijama („Narodne novine“ broj 25/13,85/15)
* Zakon o zaštiti na radu („Narodne novine“ broj 71/14,118/14,154/14,94/18,96/18)
* Zakon o zaštiti od požara („Narodne novine“ broj 92/10)
* Zakon o arhivskom gradivu i arhivima („Narodne novine“ broj 61/18, 98/19)
* Zakon o općem upravnom postupku („Narodne novine“ broj 47/09)
* podzakonski akti
* Statut Grada Poreča-Parenzo („Službeni glasnik Grada Poreča-Parenzo“ broj 2/13,10/18,2/21),
* Odluka o mjerilima financiranja predškolskih ustanova kojih je osnivač Grad Poreč-Parenzo („Službeni glasnik Grada Poreča-Parenzo“ broj 11/10),
* Odluka o cijenama smještaja djece i učešću roditelja u cijeni programa u predškolskim ustanovama kojih je osnivač Grad Poreč-Parenzo (klasa: 601-02/10-01/38, ur.broj: 2167/01-09/01-10-2 od 9.11.2010.),
* akti ustanove.

**OPIS PROGRAMA:**

Program obuhvaća:

aktivnosti: *Odgojno i administrativno tehničko osoblje vrtića, Sportski program djece u vrtiću, Program predškole, Program djece s teškoćama u razvoju, Zavičajna nastava* i kapitalne projekte: *Opremanje predškolske ustanove, Adaptacija i sanacija predškolske ustanove*

Aktivnosti:

***Odgojno i administrativno tehničko osoblje***

Kroz ovu aktivnost podmireni su rashodi za zaposlene prema važećem Pravilniku o radu i Kolektivnom ugovoru, te rashodi za materijalne troškove vezane za službena putovanja i druge rashode koji proizlaze iz prava zaposlenika. Planiranim sredstvima podmiruju se svi materijalni rashodi kojima se omogućava redovno funkcioniranje ustanove, poštujući načelo ekonomičnosti, namjenskog i svrhovitog korištenja sredstava. U aktivnosti su prikazani rashodi za redovnu djelatnost vrtića u Poreču (Radost I i Radost II), jaslica u Poreču te područnih vrtića (u Žbandaju, Baderni, Sv. Lovreču, Vižinadi, Kašteliru i Piniji). U ustanovi je zaposleno 158 radnika (90 odgojitelja, ravnateljica, 1 pedagoga i 1 pedagoga pripravnika, 2 psihologa, 1 rehabilitator edukator, 1 rehabilitator edukator pripravnik, 1,5 zdravstvena voditeljica, tajnik, voditeljica računovodstva, materijalni knjigovođa, 2 administratora blagajnika, 2 kućna majstora, pralja, 2 glavne kuharice, 7 kuharica, 7 pomoćnih kuharica, 14 asistenata, 19 spremačica i 3 pomoćne kuharice-spremačice). Rashodi za zaposlene i naknade za članove Upravnog vijeća financiraju se sredstvima iz Proračuna Grada Poreča, dok se materijalni rashodi kojima se osigurava obavljanje redovne djelatnosti ustanove (nabavka namirnica, energija, uredski materijal, komunalne usluge, stručno usavršavanje, računalne usluge i dr.) u cijelosti financiraju iz vlastitih sredstava (uplata roditelja).

***Sportski program djece u vrtiću***

U suradnji s Gradom Porečom i Sportskom zajednicom Poreč planira se izvoditi sportski program za djecu u godini prije polaska u školu. Sa željom da se doprinese rješavanju problema hipokinezije, pripremljen je projekt čiji je krajnji cilj nad standardni program koji bi obuhvatio ukupnu generaciju djece vrtićkog uzrasta od 5 godine života. Program je u suradnji s Gradom, Sportskom zajednicom Grada i Udrugom kineziologa. Program je besplatan za roditelje, a financira se iz Proračuna Grada Poreča.

***Program predškole***

Prema Zakonu o predškolskom odgoju i obrazovanju obavezno je izvođenje programa predškole. U ustanovi se program izvodio za 136 predškolaca u sklopu redovnog programa (Radost I i II za 85 djece, PV Žbandaj za 11 djece, PV Baderna za 5 djece, u PV Sv. Lovreč za 2 djece, PV Vižinada za 11 djece u PV Kaštelir za 18 djece te PV Pinia za 4 djece). Za ovaj program planirana su sredstva iz državnog proračuna za nabavu likovnih mapa i radnih listova.

***Program djece s teškoćama u razvoju***

Djeca s teškoćama u razvoju integrirana su u redovite programe vrtića. Nabavu opreme i usavršavanje stručnih djelatnika koji rade s takvom djecom financiralo je Ministarstvo znanosti i obrazovanja. U 2024.g. 14 djece ima pomoćnika (asistenta), Grad Poreč-Parenzo financira 9 pomoćnika, Općina Vižinada 2 pomoćnika, Općina Kaštelir 2 pomoćnika i Općina Sv.Lovreč 1 pomoćnika.

***Zavičajna nastava***

Projekt Istarske užance. U projekt je uključeno 20 djece u jednoj odgojno-obrazovno skupini djece od 3-4 godine života. Projekt je započet u 2023.g. i nastavio se u 2024. godini u razdoblju od 15.09.2023.-30.04.2024.g. Projekt se provodio kroz sva odgojno-obrazovna područja, te će biti prikazan na „Festivalu zavičajnosti“ 2024.g. i prezentiran na web stranici vrtića.

Kapitalni projekti:

***Opremanje predškolske ustanove***

Iz prihoda za posebne namjene proračunskih korisnika u 2024.g. nabavljena je oprema u vrtićima u Poreču i područnim vrtićima koja je potrebna za provođenje programa ustanove (Jaslice Poreč: usisavač, nosači za ležaljke, klima uređaji; DV „Radost I“: mobitel, tablet, printer, usisavač, nosači za ležaljke, čistač, kompresor, motorne škare i didaktička oprema; DV „Radost II“: radni stol, usisavač, nosači za ležaljke i dvije muzičke linije; PV Baderna: nosači za ležaljke, didaktička oprema i polica; PV Žbandaj: nosači za ležaljke; PV Sv.Lovreč: nosač za ležaljku; PV Pinia: garderobni ormari, glazbene linije, kolica za spremačice, usisavač; PV Kaštelir: rashladni uređaj).

***Adaptacija i sanacija predškolske ustanove***

U prostoru dječjih jaslica u Poreču iz proračuna Grada Poreča podmireni su troškovi uređenja praonice odnosno prostora koji je prilikom gradnje jaslica bio namjenjen iznamljivanju i nekada se u njemu održavala škola stranih jezika Vox, a nalazi se uz glavni ulaz zgrade jaslica. U objektu Radost I sanirani su podovi u sobama, adaptirana je kancelarija ravnateljice, saniran je ulaz u zgradu vrtića Radost I te je podmiren trošak projektne dokumentacije i troškovnika za uređenje okoliša i opreme/igrala u dvorištu vrtića.

**CILJEVI PROGRAMA:**

Zadaća i cilj redovitog programa ustanove je stvarati uvjete koji će poticati djetetov rast i razvoj, očuvanje tjelesnog i mentalnog zdravlja djeteta, socijalno-emocionalne ličnosti, razvoj govora, komunikacije, izražavanja i stvaralaštva i poticanje cjelovitog razvoja. Ciljevi programa predškole je osigurati okruženje u kojem će djeca razviti svoje potencijale, zadovoljiti svoje osnovne i posebne potrebe i time steći znanja, vještine i navike koje će im omogućiti uspješnu prilagodbu novim uvjetima života, rasta i razvoja. Cilj programa djece s teškoćama u razvoju je omogućiti djetetu iste mogućnosti razvoja i uključivanja u socijalnu zajednicu kao ostaloj djeci. Cilj programa Zavičajna nastava je približiti djeci istarsku tradiciju i sačuvati vrijednost i autohtonost Istre.Cilj sportskog programaje poticanje višestranog psihomotornog razvoja te stjecanje navike redovitetjelovježbe uz igru i zabavu. Cilj programa opremanje ustanove je poboljšati uvjete boravka djeteta u vrtiću i uvjete rada zaposlenika, dok je cij programa adaptacije i sanacije ustanove prenamjena i saniranje postojećih prostora i proširenje kapaciteta za boravak djece.

**REALIZACIJA PROGRAMA:**

Aktivnosti:

***Odgojno i administrativno tehničko osoblje*** - ova aktivnost obuhvaća rashode za djelatnike kao i ostale rashode vezane uz poslovanje ustanove, odnosno za isplatu plaća i materijalnih prava zaposlenih, uredskog materijala i ostalih materijalnih rashoda, energije, materijala i dijelova za tekuće investiranje i održavanje, usluga (telefona, pošte, prijevoza, tekućeg i investicijskog održavanja, promidžbe, komunalne usluge, intelektualne i osobne usluge, računalne i ostale usluge).

Aktivnost je izvršena na nivou ustanove ukupno 49,25% od planiranog iznosa, a po vrtićima u sljedećim postocima: 52,91% u Vrtiću u Poreču, 49,80% u Vrtiću u Baderni, 55,40% u Vrtiću u Vižinadi, 46,96% u Vrtiću u Kašteliru, 39,22% u Vrtiću u Sv. Lovreču, 51,72% u Jaslicama u Poreču, 52,56% u Vrtiću u Žbandaju te 39,34% u Vrtiću Pinia.

***Program predškole*** - Programom predškole je u svim vrtićima ove ustanove u redovitom programu bilo obuhvaćeno ukupno 136 djece. Odgojiteljice su vrednovale program kroz propisanu pedagošku dokumentaciju, pritom uvažavajući sve materijale nastale u neposrednom radu s djecom (audio-video zapisi, fotografije, ankete, likovne mape, radni listovi crtančice i testiranje djece) u odnosu na spremnost za upis u I. razred, kojeg su izvršile stručne suradnice osnovnih škola. Plaće odgojno-obrazovnih djelatnica financiran je iz nadležnog proračuna, dok je program predškole financiran iz državnog proračuna, te je Ministarstvu znanosti i obrazovanja podneseno godišnje izvješće o namjenski utrošenim sredstvima.

Aktivnost je izvršena na nivou ustanove ukupno 51,72% od planiranog iznosa, a po vrtićima u sljedećim postocima: 57,86% u Vrtiću u Poreču te se u ostalim vrtićima realizacija planira u III. Kvartalu 2024.g..

***Program djece s teškoćama u razvoju*** *-* u odgojno-obrazovnim skupinama redovitog programa provođena je inkluzija djece s teškoćama u razvoju. Djeci je omogućen individualni rad od strane rehabilitatorice vrtića, određena djeca imala su podršku osobnog asistenta, 14 djece. Roditeljima djece pružena je podrška i osnažena njihova roditeljska uloga u obliku prisustvovanja individualnom radu rehabilitatorica-dijete, te sudjelovanjem u suportivnim grupama koje vodi rehabilitatorica vrtića. U 2024.g. Ministarstvo je sufinanciralo opremu koja je potrebna za rad s djecom s teškoćama u razvoju, a integrirana su u redovite programe i imaju rješenje prvostupanjskog tijela vještačenja. Vrtić je sredstva koristio namjenski za nabavu materijala i didaktike potrebnih za rad s djecom s teškoćama u razvoju.

Aktivnost je izvršena na nivou ustanove ukupno 46,38% od planiranog iznosa, a po vrtićima u sljedećim postocima: 45,31% u Vrtiću u Poreču, 47,42% u Vrtiću u Vižinadi i 48,61% u Vrtiću u Kašteliru te 50,82% u Vrtiću u Sv. Lovreču.

Kapitalni projekt:

***Opremanje predškolske ustanove*** - u svrhu poboljšanja materijalnih uvjeta rada u 2024.g. za sve vrtiće u sastavu ustanove izvršena je nabavka uredskog namještaja i opreme, komunikacijske opreme, klima uređaja, računalne opreme, didaktičke opreme, glazbenih linija, usisavača te uređaja.

Projekt je izvršen na nivou ustanove ukupno 13,11% od planiranog iznosa, a po vrtićima u sljedećim postocima: 12,13% u Vrtiću u Poreču, 8,16% u Vrtiću u Baderni, 45,64% u Vrtiću u Vižinadi, 0,00% u Vrtiću u Kašteliru, 3,61% u Vrtiću u Sv.Lovreču, 19,85% u Jaslicama u Poreču, 3,49% u Vrtiću u Žbandaju te 30,01% u Vrtiću Pinia.

***Adaptacija i sanacija predškolske ustanove***

U prostoru dječjih jaslica u Poreču iz proračuna Grada Poreča podmireni su troškovi uređenja praonice. U objektu Radost I sanirani su podovi u sobama, adaptirana je kancelarija ravnateljice, saniran je ulaz u zgradu vrtića Radost I te je podmiren trošak projektne dokumentacije i troškovnika za uređenje okoliša i opreme/igrala u dvorištu vrtića Radost I.

Aktivnost je izvršena u vrijednosti 11,69% od planiranog iznosa, a po vrtićima u sljedećim postocima: 10,43% u Vrtiću u Poreču, 40,44% u Jaslicama u Poreču te se realizacija u cijelosti planira u III. Kvartalu 2024.g.